wannaphong/clean_thaiwikipedia huggingface dataset:
# วัดนาคตหลวง
วัดนาคตหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าตัน อำเภอแม่ทะ จังหวัดลำปาง

วัดนาคตหลวงสร้างขึ้นโดยครูบาทนันชัย ราว พ.ศ. 2359 ได้รับพระราชทานวิสุงคามสีมาเมื่อ พ.ศ. 2480 กรมศิลปากรได้ขึ้นทะเบียนเป็นโบราณสถานแห่งชาติในราชกิจจานุเบกษา เล่มที่ 97 ตอนที่ 163 ลงวันที่ 21 ตุลาคม พ.ศ. 2523

อาคารเสนาสนะที่สำคัญ ได้แก่ วิหารศิลปะล้านนาสร้างมาตั้งแต่วันที่ 29 พฤษภาคม พ.ศ. 2401 และได้ทำการบูรณะครั้งใหญ่ เมื่อ พ.ศ. 2472 เป็นวิหารทรงต่ำ หลังคาทรงจั่ว หน้าจั่วประดับตกแต่งด้วยปูนปั้นหางวันนาคสดุ้งติดกระจกสี และยอดจั่วประดับด้วยช่อฟ้าใบระกาทุกจั่ว สันจั่วหลังคาด้านบนยอดสุดประดับตกแต่งด้วยปราสาทเฟื้องมีรูปหน้าเป็นสิงห์ตัวเป็นนกยวนยัง คั่นกลางด้วยมณฑป และมีฉัตรปักอยู่ทั้งสาม ทางเข้าหน้าราวบันไดทางขึ้นประดับด้วยรูปปั้นตัวสิงห์หน้านาง และมีรูปปั้นสิงห์อยู่ 2 ข้าง หน้าวิหาร ในวิหารมีเสาไม้สี่เหลี่ยม มีค้ำยัน นาคขะตัน เป็นไม้แกะสลักรูปนาค ยักษ์ มีบุษบกธรรมาสน์ตั้งอยู่ฝั่งซ้ายมืออยู่ 1 หลัง พระประธานประดิษฐานอยู่บนฐานชุกชีปูนปั้นประดับลวดลายลวดตะกั่วติดกระจกสี ผนังด้านหลังพระประธานเขียนสีลวดลายพระจันทร์พระอาทิตย์และเทวดาถือฉัตร มีลวดลายต้นโพธิ์และใบโพธิ์อยู่หลังเศียรพระประธาน ด้านหน้าประดับด้วยหงส์มียอดเครื่องสูง มีสัตตภัณฑ์เชิงเทียนไม้ประดับไว้ด้านล่าง

วิหารอีกหลังยังมี ภาพเขียนตุงค่าว หรือ พระบฏ วาดเรื่องราวของมหาเวสสันดรชาดก มี 13 กัณฑ์ 20 ภาพ รวมความยาวได้ 24 เมตร กว้างประมาณ 80 เซนติเมตร เขียนด้วยสีฝุ่น เป็นศิลปะรัตนโกสินทร์ผสมผสานกับศิลปะพม่า ภาพเขียนมีจารึกบนภาพเรียกผ้าผืนนี้ว่า ผ้าค่าวเวสสันดร และจารึกไว้ว่าเป็นภาพที่เขียนขึ้นเมื่อจุลศักราช 1221 (พ.ศ. 2442)
# วอลเตอร์ ฮัสตัน
วอลเตอร์ ทอมัส ฮัสตัน (, สกุลเดิม ฮัฟส์ตัน; 5 เมษายน ค.ศ. 1883 – 7 เมษายน ค.ศ. 1950)According to the Province of Ontario. Ontario, Canada Births, 1869–1911. ancestry.com เป็นนักแสดงและนักร้องชาวแคนาดา ผู้ถูกเสนอชื่อเข้าชิงรางวัลออสการ์ถึงสี่ครั้ง ฮัสตันชนะรางวัลออสการ์และรางวัลลูกโลกทองคำ สาขานักแสดงสมทบชายยอดเยี่ยม จากการแสดงในภาพยนตร์เรื่อง สมบัติกินคน (1948) ซึ่งกำกับโดยลูกชายของเขา จอห์น ฮัสตัน เขายังเป็นบิดาในครอบครัวการแสดงทั้งสี่รุ่น รวมถึงจอห์น, อังเจลีกา, แดนนี และแจ็ก ฮัสตัน อันเป็นครอบครัวผู้ชนะรางวัลออสการ์ถึงสามรุ่น ได้แก่ ตัวเขาเอง, จอห์น (ลูกชาย) และอังเจลีกา (หลานสาว)

ฮัสตันเสียชีวิตเมื่อวันที่ 7 เมษายน ค.ศ. 1950 จากภาวะท่อเลือดแดงโป่งพอง ขณะพักผ่อนอยู่ในโรงแรมเบเวอร์ลีฮิลส์
# ยามาโตะ (นามสกุล)
บุคคลที่มีชื่อเสียง 
 วากิ ยามาโตะ
 เท็ตสึ ยามาโตะ

 ตัวละครในบันเทิงคดี 
 คิระ ยามาโตะ ตัวละครจากเรื่องกันดั้ม
 ยามาโตะ คันซึเกะ ตัวละครจากเรื่องยอดนักสืบจิ๋วโคนัน
 ยามาโตะ นาเดชิโกะ ตัวละครจากเรื่องไยบะ เจ้าหนูซามูไร
# ยามาโตะ (ชื่อ)
บุคคลที่มีชื่อเสียง 
 ยามาโตะ ฟุชิมิ
 ยามาโตะ มาเอดะ

 ตัวละครในบันเทิงคดี 
 ยามาโตะ (โค้ดเนม, ชื่อตามหนังสือการ์ตูน) เป็นหน่วยลับของโคโนฮะ ซึ่งได้มาสอนนารุโตะ ซากุระ และไซ แทนอาจารย์ฮาตาเกะ คาคาชิ เนื่องจากอาจารย์คาคาชิอยู่ที่ไปทำภารกิจ
 อิชิดะ ยามาโตะ ตัวละครหลักจากเรื่องดิจิมอน
 ยามาโตะ (วันพีซ) ตัวละครจากเรื่องวันพีซ
 ยามาโตะ (โปเกมอน) ตัวละครจากเรื่องโปเกมอน
 ซารุคุอิ ยามาโตะ ตัวละครจากเรื่องไฮคิว!! คู่ตบฟ้าประทาน
 นางาโมริ ยามาโตะ ตัวละครจากเรื่องลักกีสตาร์
# การจับกุมและเข้าตรวจค้นสแตนด์นิวส์
ในวันที่ 29 ธันวาคม 2021 สแตนด์นิวส์ หนึ่งในสื่อข่าวฝั่งประชาธิปไตยไม่กี่แห่งที่ยังเหลืออยู่ในฮ่องกงถูกเข้าตรวจค้น เจ้าหน้าที่ระดับสูงและนักข่าวของสำนักข่าวถูกจับกุมในข้อหา "สมรู้ร่วมคิดในการเผยแพร่เนื้อหาที่ปลุกปั่นให้ขัดขืนอำนาจปกครอง" สแตนด์นิวส์ยุติการให้บริการทั้งหมด รวมถึงเว็บไซต์และสื่อสังคมหลังถูกเข้าตรวจค้น และพนักงานทั้งหมดถูกเลิกจ้าง สำนักกิจการต่างประเทศของเยอรมนี และ สำนักงานข้าหลวงใหญ่สิทธิมนุษยชนแห่งสหประชาชาติออกประกาศประณามการบุกค้นในเวลาต่อมา

ในเวลาต่อมา ซิติเซนนิวส์ สื่อข่าวภาษาจีนอิสระอีกแห่งหนึ่ง ได้ประกาศยุติการให้บริการและเลิกจ้างพนักงานทั้งหมดเพื่อความปลอดภัยของตัวพนักงานเอง
# อากัตสึกิ (แก้ความกำกวม)
อากัตสึกิ หรือ อาคัตสึกิ (โรมาจิ: Akatsuki) อาจหมายถึง
 อากัตสึกิ (ยานอวกาศ)
 เรือพิฆาตชั้นอากัตสึกิ

 บันเทิงคดี 
 อาคัตสึกิ (นินจาคาถาโอ้โฮเฮะ) กลุ่มตัวละครในการ์ตูนนินจาคาถาโอ้โฮเฮะ
 ORB-01 อาคัตสึกิ
 เรน อาคัตสึกิ ตัวละครในการ์ตูนแฟรี่เทล ศึกจอมเวทอภินิหาร
# เจิ้ง หมิ่น
เจิ้ง หมิ่น (18 กรกฎาคม 1920 - 3 มกราคม 2022) เป็นนักวิชาการและกวีสมัยใหม่ชาวจีน เธอจบการศึกษาด้านปรัชญาจากมหาวิทยาลัยเซาธ์เวสต์ในคุนหมิงเมื่อปี 1943 และเริ่มเผยแพร่ผลงานครั้งแรกในระหว่างสงครามจีน-ญี่ปุ่นครั้งที่สอง เธอถือเป็นหนึ่งในกวีสมัยใหม่ไม่กี่คนในเวลานั้นที่เป็นสตรีและมีโอกาสดังกล่าว เจิ้งเข้าศึกษาต่อที่มหาวิทยาลัยบราวน์ในสหรัฐ และจบการศึกษาปริญญาโทด้านวรรณกรรมในปี 1951 ก่อนจะเดินทางกลับจีนในปี 1955 เธอเป็นหนึ่งในเก้ากวีสมัยใหม่แถวหน้าในเวลานั้นที่รู้จักกันในชื่อ "เก้าใบ" (Nine Leaves) ถึงแม้ว่าผลงานของเธอไม่ได้แสดงถึงคตินิยมสิทธิสตรี แต่ในวงการกวีสมัยใหม่ของจีนที่เต็มไปด้วยผู้ชาย ทำให้ภาษาและแนวคิดการมองอย่างสตรีนิยมของเจิ้งเป็นหนึ่งเป็นสิ่งโดดเด่นในวงการกวีนิพนธ์จีนในสมัยของเธอ
# ยามาโมโตะ
ยามาโมโตะ  เป็นนามสกุลคนญี่ปุ่นที่นิยมใช้มากที่สุดอันดับ 9

ยามาโมโตะ อาจหมายถึง

 บุคคล
 อิโซโรกุ ยามาโมโตะ (จอมพลเรือในกองทัพเรือจักรวรรดิญี่ปุ่น)
 ยามาโมโตะ คากูมะ
 โคเฮ ยามาโมโตะ
 ซายากะ ยามาโมโตะ
 ชูโตะ ยามาโมโตะ
 โนโซมิ ยามาโมโตะ (นักพากย์)

 ตัวละคร
 ยามาโมโตะ เก็นริวไซ ชิเงคุนิ ตัวละครจากเรื่องเทพมรณะ
 จูลี่ ยามาโมโตะ ตัวละครจากเรื่องเบ็นเท็น: พลังเอเลี่ยน
 ยามาโมโตะ ทาเคชิ ตัวละครจากเรื่องครูพิเศษจอมป่วน รีบอร์น!
 ลูลุ เด มอร์เชฟ ยามาโมโตะ ตัวละครจากเรื่องคาแรคเตอร์ผู้พิทักษ์
 ยามาโมโตะ จุน ตัวละครจากเรื่องวัยมันส์คนพันธุ์ A
 ยามาโมโตะ เมงุมิ ตัวละครจากเรื่องวัยมันส์คนพันธุ์ A
 ยามาโมโตะ ทาเคโทระ ตัวละครจากเรื่องไฮคิว!! คู่ตบฟ้าประทาน
# Callinectes sapidus
Callinectes sapidus (จากภาษากรีกโบราณ κάλλος, "สวย" + , "นักว่ายน้ำ" และภาษาละติน , "มีรสชาติ") หรือที่เรียกทั่วไปว่า ปูสีน้ำเงิน  หรือ ปูสีน้ำเงินแอตแลนติก  เป็นสปีชีส์ของปูที่มีถิ่นกำเนิดในหาสมุทรแอตแลนติกตะวันตกและอ่าวเม็กซิโก และถูกนำไปเลี้ยงทั่วโลก

C. sapidus มีความสำคัญทางด้านอาหารและเศรษฐกิจอย่างมากในสหรัฐอเมริกา โดยเฉพาะอย่างยิ่งในรัฐลุยเซียนา รัฐนอร์ทแคโรไลนา อ่าวเชซาพีกในรัฐเดลาแวร์ และรัฐนิวเจอร์ซีย์ เป็นครัสเตเชียนประจำรัฐและเป็นแหล่งประมงพาณิชย์ที่ใหญ่ที่สุดของรัฐแมริแลนด์ เนื่องจากการประมงเกินขนาดและแรงกดดันจากสิ่งแวดล้อม พื้นที่ในการประมงบางพื้นที่พบผลผลิตลดลง โดยเฉพาะอย่างยิ่งในการประมงในอ่าวเชซาพีก

แตกต่างจากการประมงอื่น ๆ ที่ได้รับผลกระทบจากการเปลี่ยนแปลงสภาพภูมิอากาศ คาดว่าปูสีน้ำเงินจะมีจำนวนมากขึ้น ภาวะโลกร้อนทำให้เกิดสภาพแวดล้อมการผสมพันธุ์ที่ดีขึ้น อยู่รอดในฤดูหนาวได้มากขึ้น และมีพื้นที่อาศัยที่ใหญ่ขึ้นในชายฝั่งมหาสมุทรแอตแลนติก อย่างไรก็ตามยังไม่มีความชัดเจนว่าจำนวนปูที่เพิ่มขึ้นจะส่งผลเสียต่อระบบนิเวศโดยรอบหรือไม่
# การครอบงำกิจการสโมสรฟุตบอลนิวคาสเซิลยูไนเต็ด พ.ศ. 2564
การครอบงำกิจการสโมสรฟุตบอลนิวคาสเซิลยูไนเต็ด พ.ศ. 2564 เป็นการซื้อกิจการโดยกลุ่มนักลงทุนที่ประกอบด้วย พีซีพี แคปิตอล พาร์ตเนอร์ส ของ อแมนดา สเตฟลีย์, พี่น้องรูเบน และ กองทุนเพื่อการลงทุนสาธารณะ ของซาอุดีอาระเบีย กระบวนการเทคโอเวอร์เริ่มขึ้นในเดือนเมษายน ปี ค.ศ. 2020 และได้ข้อสรุปในเดือนตุลาคม ปี ค.ศ. 2021

กระบวนการเทคโอเวอร์กลายเป็นเรื่องอื้อฉาวด้วยเหตุผลหลายประการ มันยังก่อให้เกิดการถกเถียงในวงกว้างเกี่ยวกับข้อพิพาทระหว่างประเทศระหว่างซาอุดีอาระเบีย และกาตาร์ เกี่ยวกับสัญญาณถ่ายทอดสดพรีเมียร์ลีก ซึ่งมีบีอินสปอตส์ของกาตาร์เป็นผู้ถือสิทธิ์ทั้งหมดในตะวันออกกลาง แม้จะมีการแทรกแซงจากผู้นำอย่าง บอริส จอห์นสัน (นายกรัฐมนตรีแห่งสหราชอาณาจักร) และรัฐบาลของกาตาร์ กระบวนการเทคโอเวอร์ก็ดำเนินต่อไปโดยคาดการว่าจะแล้วเสร็จภายในเดือนมิถุนายน ค.ศ. 2020

 เมษายน 2020 ถึง กรกฎาคม 2020: การยื่นเรื่องขั้นต้น 
เมื่อวันที่ 14 เมษายน ค.ศ. 2020 ปรากฏว่ามีการยื่นคำร้องต่อพรีเมียร์ลีกโดยกลุ่มนักลงทุนที่ประกอบด้วย พีซีพี แคปิตอล พาร์ตเนอร์ส, พี่น้องรูเบน และ กองทุนเพื่อการลงทุนสาธารณะ ของซาอุดีอาระเบีย ซึ่งมีมูลค่า 300 ล้านปอนด์สำหรับการซื้อ นิวคาสเซิลยูไนเต็ด จาก ไมค์ แอชลีย์ การตัดสินใจขั้นสุดท้ายมาจากคณะกรรมการพรีเมียร์ลีก ซึ่งประกอบด้วย Gary Hoffman (ประธาน), Richard Masters (ประธานเจ้าหน้าที่บริหาร) และ Kevin Beeston (กรรมการอิสระ)

การเสนอราคาดึงความขัดแย้งจากบุคคลที่สาม  ฝ่ายดังกล่าวคือ บีอิน สื่อของกาตาร์ซึ่งเป็นเจ้าของสิทธิ์ในการถ่ายทอดสดการแข่งขันพรีเมียร์ลีกในภูมิภาค MENA ซึ่งเป็นสัญญามูลค่าสูงสุดของลีกในต่างประเทศและมีกำหนดจะต่ออายุในเดือนธันวาคม ค.ศ. 2020 บีอิน มีส่วนเกี่ยวข้องกับข้อพิพาทระหว่าง กาตาร์และซาอุดีอาระเบีย เกี่ยวกับข้อกล่าวหาว่ากาตาร์สนับสนุนการก่อการร้าย โดยที่ บีอิน ถูกห้ามออกอากาศในซาอุดีอาระเบียโดยรัฐบาลซาอุดีอาระเบียตั้งแต่กลางปี ค.ศ. 2017 นอกจากนี้ รายงานของ องค์การการค้าโลก ที่เผยแพร่ในปี ค.ศ. 2020 ได้กล่าวหารัฐบาลซาอุดีอาระเบียว่าไม่ทำอะไรเพื่อป้องกันการสตรีมรายการของ บีอินสปอตส์ อย่างผิดกฎหมายในซาอุดีอาระเบียผ่านบริการ beoutQ  beoutQ ถูกปิดตัวลงในเดือนสิงหาคม ค.ศ. 2019 แต่ได้สร้างความเสียหายทางการเงินอย่างหนักให้กับ บีอิน

ดังนั้น ในเดือนเมษายน ค.ศ. 2020 Yousef Al-Obaidly - ประธานเจ้าหน้าที่บริหารของ beIN - ได้เขียนอีเมลถึง พรีเมียร์ลีก และสโมสรสมาชิกทั้งหมดเรียกร้องให้มีการสกัดกั้นการครอบงำกิจการของ นิวคาสเซิลยูไนเต็ด เขายังแนบจดหมายจากที่ปรึกษากฎหมายของ บีอินสปอตส์ สเตฟาน นาธาน โดยกล่าวว่ารัฐบาลราชอาณาจักรซาอุดีอาระเบียได้สนับสนุน beoutQ และรัฐบาลจะกลายเป็นเงาของนิวคาสเซิลหากการเทคโอเวอร์ได้รับการอนุมัติ
# วัดโบสถ์ (อำเภอสวรรคโลก)
วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองบางขลัง อำเภอสวรรคโลก จังหวัดสุโขทัย

วัดโบสถ์ หรือเรียกกันว่า วัดโบสถ์เมืองบางขลัง เนื่องจากอยู่ใกล้เมืองบางขลัง เดิมเป็นวัดร้าง ต่อมาชาวบ้านได้อพยพเข้ามาบุกเบิกที่ดินทำไร่ทำนาที่บริเวณวัดประมาณ พ.ศ. 2507 แล้วได้นิมนต์หลวงพ่อหยวก  สุทธจิตโต สิทธิวิหาสิก มาดำรงตำแหน่งเจ้าอาวาสรูปแรกของสำนักสงฆ์ เมื่อ พ.ศ. 2511 จนหลวงพ่อหยวก สุทธจิตโต มรณภาพ สำนักสงฆ์ก็เริ่มทรุดโทรมจนกลายเป็นวัดร้าง ภายหลังพระพิศาลพัฒโนดม ได้มอบหมายให้พระมหาบุญมี ภูริมงคลจาโร มาดำรงตำแหน่งเป็นเจ้าอาวาสได้ยกฐานะวัดโบสถ์ร้างเป็นวัดตั้งแต่วันที่ 31 ตุลาคม พ.ศ. 2551

ราว พ.ศ. 2530 ชาวเมืองบางขลังฝันว่ามีพระพุทธรูปถูกฝังอยู่ใต้ดิน ติดกับพื้นที่วัดโบสถ์ จึงได้ขุดแล้วพบพระพุทธรูปปูนปั้นปางมารวิชัย ร่วมสมัยศิลปะสุโขทัย อายุราวพุทธศตวรรษที่ 18 ประทับนั่งบนฐานสำเภาสังฆาฏิเขี้ยวตะขาบชาวบ้านเรียกว่า หลวงพ่อขาว ภายหลังได้นำมาประดิษฐานที่วัดโบสถ์ ปัจจุบันอยู่ในอุโบสถหลังใหม่

อุโบสถหลังใหม่เริ่มก่อสร้างมาตั้งแต่ พ.ศ. 2553 พระครูพิพัฒน์สุตากร เจ้าอาวาสวัดโบสถ์ ออกแบบและคุมงานก่อสร้างเอง มีลักษณะหลังคาจั่วแหลม หลังคายาวทอดตัวยื่นเลยออกมามีเสารับ (ระเบียงคต)  ศิลปะผสมผสานวัฒนธรรมของ 6 ชนชาติ ทั้งลาว จีน กรีกโรมัน ขอม ไทย และอินเดีย
# วัดสวรรคาราม
วัดสวรรคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองสวรรคโลก อำเภอสวรรคโลก จังหวัดสุโขทัย เนื้อที่ของวัดประมาณ 10 ไร่เศษ ด้านหน้าติดแม่น้ำยม 

วัดสวรรคารามตั้งวัดเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2434 เดิมเรียกว่า วัดกลาง เพราะตั้งอยู่ระหว่างกลาง 2 ตำบล คือด้านเหนือเป็นตำบลวังพิณพาทย์ และด้านใต้เป็นตำบลวังไม้ขอน ซึ่งตั้งเป็นเมืองสวรรคโลก ต่อมาเมื่อ พ.ศ. 2450 พระปลัดคำ วัดสุทัศนเทพวรารามราชวรมหาวิหาร กรุงเทพมหานคร ได้รับแต่งตั้งให้เป็น พระครูสวรรค์วรนายก ดำรงตำแหน่งเจ้าคณะใหญ่เมืองสวรรคโลก ได้มาประจำอยู่ที่วัดกลาง ท่านจึงได้เปลี่ยนชื่อเป็น "วัดสวรรคาราม"  บรรดาสิ่งก่อสร้างในวัดก่อน พ.ศ. 2526 เช่นโบสถ์ ศาลาการเปรียญ กุฏิ และเสนาสนะของวัดนี้ไม่ใหญ่โตนัก โบสถ์ซึ่งตั้งอยู่ทางด้านเหนือก็มีขนาดเล็กตัวโบสถ์แต่เดิมชำรุดทรุดโทรมมากได้มีการซ่อมแซมปฏิสังขรณ์ครั้งใหญ่ในสมัย พระอุปัชฌาย์อาจ เป็นเจ้าอาวาส

สิ่งก่อสร้างภายในวัดสร้างขึ้นในสมัยกรุงรัตนโกสินทร์ตอนต้น บรรดาสิ่งก่อสร้างในวัดก่อน พ.ศ. 2526 เช่น อุโบสถ ศาลาการเปรียญ กุฏิ และเสนาสนะของวัดนี้ไม่ใหญ่โตนัก ด้านหน้าของอุโบสถเป็นเจดีย์ไม้สิบสองขนาดเล็ก มีสององค์ สืบไม่ได้ความว่าบรรจุกระดูกของผู้ใด ส่วนเจดีย์เล็ก ๆ ด้านหลังโบสถ์เป็นเจดีย์บรรจุกระดูกของท่านเจ้าคุณสวรรค์วรนายก สร้างเมื่อ พ.ศ. 2480 และเจดีย์ญาติพี่น้องของท่านที่ใช้นามสกุลจิตรธร ตั้งเรียงราย กุฏิแบบฝรั่งสามชั้นอยู่ห่างจากโบสถ์ไม่มาก ศาลาการเปรียญหลังเดิมสร้างเมื่อ พ.ศ. 2458 มีสภาพทรุดโทรมมาก ศาลาการเปรียญหลังใหม่กว้าง 20 เมตร ยาว 40 เมตร การก่อสร้างสิ่งใหม่ ๆ ภายในวัดสวรรคาราม เกิดขึ้นหลัง พ.ศ. 2526 เช่น  กุฏิหลังเล็ก ๆ ทางด้านเหนือ  ศาลาธรรมสังเวชด้านเหนือฌาปนสถาน ศาลาหลวงปู่ ประดิษฐานรูปหล่อของท่านเจ้าคุณสวรรค์วรนายก และท่านพระครูธรรมวโรทัย ปูชนียวัตถุคือ หลวงพ่อบุญลือ เป็นพระพุทธรูปปางมารวิชัย สมัยสุโขทัยหน้าตักกว้าง 33 นิ้ว

รายนามเจ้าอาวาส
 พระอาจารย์แดง
 พระอุปัชฌาย์อาจ
  พระอาจารย์อยู่
 พระสวรรค์วรนายก (ทองคำ จิตรธร)
 พระครูธรรมวโรทัย (เพชร จิตรธร)
 พระครูสุนันท์คุณาภรณ์ (ยิ้ม ดื่นตา)
 พระครูสุธรรมนิเทศ (พระสุนทรธรรมาภรณ์) รักษาการ
 พระเฉลิม รักษาการ
 พระใบฎีกาชัยณรงค์ รักษาการ 
 พระมหานิรันดร์ (นิรันดร์ ทุตะกิจ) รักษาการ
 พระแก้ว วชิโร รักษาการ
 พระครูสุจิตศีลาจารย์ (ต๊วน สุดจิตร)
 พระครูพิศาลสิริวัฒน์ (เสน่ห์ สิริวฑฺฒโน)
 พระมหาดวงอำนาจ สิริมงคโลก
# โตเกียวเขต 24
โตเกียวเขต 24  เป็นซีรีส์อนิเมะออริจินัลญี่ปุ่น ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2565 

 ตัวละคร
# ไท่เป่า
ไท่เป่า (เป่อ่วยจีภาษาฮกเกี้ยน: Thài-pó) เป็นนครภายใต้เทศมณฑลแห่งหนึ่ง และเป็นที่ตั้งศาลาว่าการเทศมณฑลเจียอี้ ประเทศไต้หวัน

 ชื่อ 
เมืองนี้ตั้งชื่อตามตำแหน่งทางราชการของหวาง เต๋อลู่ ซึ่งมีบ้านเกิดอยู่ที่ไท่เป่า ในศตวรรษที่ 19 

 ประวัติศาสตร์ 
เดิมเรียก จิงเกาบ๊วย (, Tsing-kau-boe)

นครไท่เป่าเดิมคือ ตำบลไท่เป่า ก่อตั้งขึ้นเมื่อเดือนสิงหาคม 1945 หลังสงครามโลกครั้งที่สอง เดือนสิงหาคม 1946 ตำบลไท่เป่าได้รวมเข้าเป็นส่วนหนึ่งของนครเจียอี้ เรียกว่า เขตไท่เป่า เดือนกันยายน 1950 ไท่เป่าแยกออกมาจากนครเจียอี้ กลายเป็นตำบลไท่เป่า อยู่ภายใต้การปกครองของเทศมณฑลเจียอี้ เดือนกรกฎาคม 1991 ได้ยกฐานะขึ้นเป็นนครภายใต้เทศมณฑล เรียกว่า นครไท่เป่า

 เขตการปกครอง 
นครไท่เป่ามี 18 หมู่บ้านในเมือง (หลี่) ได้แก่

 เป่ย์ซิน 
 หนานซิน 
 ผีเซียง 
 หมาเหลียว 
 กั้วโกว 
 ก๋างเหว่ย์ 
 เถียนเหว่ย์ 
 จิ้วผี 
 ซินผี 
 เฉียนถัน 
 โฮ่วถัน 
 เหมย์ผู่ 
 โฮ่วจวาง 
 ไท่เป่า 
 ตงชื่อ 
 หลุนติ่ง 
 ชุนจู 
 อันเหริน 

thumb|ศาลาว่าการเทศมณฑลเจียอี้

 การศึกษา 
 สถาบันพาณิชยการและเทคโนโลยีต้าถง 

 สถานที่ท่องเที่ยว 
thumb|สนามเบสบอลเทศมณฑลเจียอี้
 สนามเบสบอลเทศมณฑลเจียอี้  และสนามกีฬาลู่และลานเทศมณฑลเจียอี้ 
 พิพิธภัณฑ์พระราชวังแห่งชาติ สาขาภาคใต้ 
  
 พิพิธภัณฑ์กาแฟผิ่นหวง 
 วัดหวางชื่อเจีย 

 การขนส่ง 
 ทางราง 
thumb|สถานีรถไฟความเร็วสูงเจียอี้ในไท่เป่า
เมืองนี้มีรถไฟความเร็วสูงให้บริการ 1 สถานี คือ สถานีรถไฟความเร็วสูงเจียอี้

 รถโดยสารประจำทาง 
รถโดยสารประจำทางด่วนพิเศษเจียอี้ เชื่อมต่อไท่เป่ากับนครเจียอี้ซึ่งอยู่ติดกัน

 บุคคลที่มีชื่อเสียง 
 หวาง เต๋อลู่  นายพลในสมัยราชวงศ์ชิง
 เย่ เซี่ยนซิว  นักการเมืองและนักร้อง
# Dendromyza
Dendromyza เป็นสกุลของพืชดอกที่อยู่ในวงศ์ Santalaceae. They are dioecious stem-parasitic shrubs.Barlow, B.A. (1984) in George, A.S. (ed) Flora of Australia. Volume 22. Rhizophorales to Celastrales. Commonwealth of Australia, Canberra.

ถิ่นกำเนิดของมันคือ มาเลเซีย ถึง หมู่เกาะโซโลมอน

สปีชีส์ในสกุล ได้แก่:

Dendromyza acrosclera 
Dendromyza acutata 
Dendromyza angustifolia 
Dendromyza crassifolia 
Dendromyza cucullata 
Dendromyza cuneata 
Dendromyza dendromyzoides 
Dendromyza densa 
Dendromyza dubia 
Dendromyza erecta 
Dendromyza gracilis 
Dendromyza hiepkoana 
Dendromyza intricata 
Dendromyza kaniensis 
Dendromyza laevis 
Dendromyza latifolia 
Dendromyza ledermannii 
Dendromyza microphylla 
Dendromyza multinervis 
Dendromyza nivalis 
Dendromyza pachydisca 
Dendromyza puberula 
Dendromyza reinwardtiana 
Dendromyza robustior 
Dendromyza salomonia 
Dendromyza staufferi 
Dendromyza stellata 
Dendromyza trinervia 
Dendromyza uncinata 
Dendromyza volubilis
# โจ๊กเกอร์ (แก้ความกำกวม)
โจ๊กเกอร์ อาจหมายถึง

 ไพ่โจ๊กเกอร์ ในเกมไพ่
 เจสเตอร์

 ตัวละครในบันเทิงคดี 

 การ์ตูน 
 โจ๊กเกอร์ ตัวละครจากดีซีคอมิกส์
 โจ๊กเกอร์ ตัวละครจากเรื่องไคโตะโจ๊กเกอร์
 โจ๊กเกอร์ ฉายาในโลกใต้ดินของดองกี้โฮเต้ โดฟลามิงโก้ โจรสลัดจากเรื่องวันพีซ

 วิดีโอเกม 
 โจ๊กเกอร์ (เพอร์โซนา) : จากเกมเพอร์โซนา 5

 ภาพยนตร์ 
 โจ๊กเกอร์ (ภาพยนตร์ พ.ศ. 2536)
 โจ๊กเกอร์ (ภาพยนตร์ พ.ศ. 2543)
 โจ๊กเกอร์ (ภาพยนตร์ พ.ศ. 2555)
 โจ๊กเกอร์ (ภาพยนตร์ พ.ศ. 2559)
 โจ๊กเกอร์ (ภาพยนตร์ พ.ศ. 2562)
# ควีน (แก้ความกำกวม)
ควีน อาจหมายถึง

 ราชาธิปไตย 
 สมเด็จพระราชินีนาถ
 สมเด็จพระราชินี
 สมเด็จพระราชชนนีพันปีหลวง

 เกมฝึกสมอง 
 ไพ่ควีน ในเกมไพ่ (แจ็ค, แหม่ม, ควีน)
 ควีน (หมากรุก) ตัวหมากสำคัญในหมากรุกสากล

 เพลง 
 ควีน

 ตัวละครในบันเทิงคดี 

 ชื่อและชื่อเล่น 
 ควีน (วันพีซ) ตัวละครจากเรื่องวันพีซ
 ควีน ตัวละครจากเรื่องโปเม่ สารพันเมนูสูตรลับจอมเวท
 ควีน ตัวละครจากเรื่องเบย์เบลด V-Force
 ควีน ตัวละครจากเรื่องไคโตะโจ๊กเกอร์
 ควีน ตัวละครจากเรื่องแบทเทิลสปิริตส์ บะชิน ทอปปะ
 ควีน ตัวละครจากเรื่องยูกิโอ VRAINS

 นามสกุล 
 โอลิเวอร์ ควีน ตัวละครจากดีซีคอมิกส์
# แอนน์
แอนน์ สามารถหมายถึง
 แอนน์ (ชื่อ) - ชื่อต้นของบุคคล
 แอนน์ สมเด็จพระราชินีนาถแห่งบริเตนใหญ่ - กษัตริย์แห่งบริเตนใหญ่
 แอนน์ เนวิลล์ - ราชินีแห่งอังกฤษ
 อานแห่งเบรอตาญ - ราชินีแห่งฝรั่งเศส
 แอนน์ บุลิน - ราชินีแห่งอังกฤษ
 แอนน์แห่งคลีฟส์ - ราชินีแห่งอังกฤษ
 แอนน์แห่งเดนมาร์ก - ราชินีแห่งอังกฤษและสกอตแลนด์
 อานาแห่งออสเตรีย - ราชินีแห่งฝรั่งเศส
 สมเด็จพระราชินีอานาแห่งโรมาเนีย - ราชินีแห่งโรมาเนีย
 สมเด็จพระราชินีอันเนอ-มารีแห่งกรีซ - ราชินีแห่งกรีซ

 ตัวละครในบันเทิงคดี 
 แอนน์ บุญช่วย - ตัวละครจากเรื่องแอมฟิเบีย
 แอนน์ คีร์ริน - ตัวละครจากเรื่องห้าสหายผจญภัย
 แอน ทาคามากิ - ตัวละครจากเรื่องเพอร์โซนา 5
 แอนน์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
# แอนนา
แอนนา สามารถหมายถึง
 แอนนา (ชื่อ) - ชื่อต้นของบุคคล
 อันนาแห่งออสเตรีย สมเด็จพระราชินีแห่งสเปน - ราชินีแห่งสเปนและโปรตุเกส

 ตัวละครในบันเทิงคดี 
 แอนนา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 อันนา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 แอนนา (โฟรเซน) - ตัวละครจากเรื่องโฟรเซน
 แอนนา ฮาร์ทฟิเลีย - ตัวละครจากเรื่องแฟรี่เทล ศึกจอมเวทอภินิหาร
 แอนนา มารี - ตัวละครจากเรื่องเอ็กซ์เมน
 โคซึกิ อันนะ - ตัวละครจากเรื่องยูกิโอ ZEXAL
# ภาวะเอกฐานเปลือย
ในทฤษฎีสัมพัทธภาพทั่วไป ภาวะเอกฐานเปลือย  เป็นภาวะเอกฐานเชิงความโน้มถ่วงที่ไม่มีขอบฟ้าเหตุการณ์

ในหลุมดำ ภาวะเอกฐานจะถูกล้อมรอบไว้อย่างสมบูรณ์โดยขอบเขตที่เรียกว่าขอบฟ้าเหตุการณ์ ซึ่งภายในมีแรงโน้มถ่วงของภาวะเอกฐานเฉพาะสูงจนแสงไม่สามารถหนีพ้นออกไปได้ ดังนั้นวัตถุที่อยู่ภายในขอบฟ้าเหตุการณ์ รวมถึงภาวะเอกฐานจะไม่สามารถมองเห็นได้โดยตรงจากภายนอกขอบฟ้าเหตุการณ์

ในทางตรงกันข้าม ภาวะเอกฐานเปลือยนั้นสามารถสังเกตได้จากภายนอก การมีอยู่ตามทฤษฎีของภาวะเอกฐานเปลือยนั้นมีความสำคัญเนื่องจากการมีอยู่ของพวกมันจะทำให้สามารถสังเกตการยุบตัวของวัตถุในสถานที่ที่มีความหนาแน่นเป็นอนันต์ได้ นอกจากนี้ยังทำให้เกิดปัญหาพื้นฐานในทฤษฎีสัมพัทธภาพทั่วไป เนื่องจากทฤษฎีสัมพัทธภาพทั่วไปไม่สามารถคาดการณ์เกี่ยวกับวิวัฒนาการของกาลอวกาศที่อยู่ใกล้กับภาวะเอกฐานได้ ในหลุมดำทั่วไป นี่ไม่ใช่ปัญหา เนื่องจากผู้สังเกตการณ์ภายนอกจะไม่สามารถสังเกตกาลอวกาศภายในขอบฟ้าเหตุการณ์ได้

ยังไม่เคยมีการค้นพบภาวะเอกฐานเปลือยในธรรมชาติ การสังเกตการณ์ทางดาราศาสตร์ของหลุมดำบ่งชี้ว่า อัตราการหมุนของหลุมดำที่ได้รับการสังเกตการณ์ทางดาราศาสตร์ (กล้องโทรทัศน์) ทั้งหมดที่ได้รับการบันทึก มีความเร็วการหมุนรอบตัวเอง ต่ำกว่าที่เกิดภาวะเอกฐานเปลือยได้ (พารามิเตอร์การหมุน 1) ระบบดาวฤกษ์คู่กับหลุมดำ GRS 1915+105 เข้าใกล้ขีดจำกัดมากที่สุด โดยมีพารามิเตอร์การหมุนอยู่ที่ 0.82-1.00
thumb|ภาพตัวอย่างของหลุมดำภาวะเอกฐานเปลือย
ตามสมมติฐานการเซนเซอร์แห่งเอกภพ (Cosmic Censorship Hypothesis) ภาวะเอกฐานเชิงความโน้มถ่วงจะไม่สามารถสังเกตได้https://mcs.mhesi.go.th/eServiceslinks/index.php?option=com_content&view=article&id=1315:cosmic-censorship-hypothesis&catid=7:2010-04-26-04-01-35&Itemid=2  สืบค้นเมื่อวันที่ 4 มกราคม ค.ศ. 2022 แต่ในทางกลับกัน ถ้าหากทฤษฎีแรงโน้มถ่วงควอนตัมแบบวนซ้ำ (loop quantum gravity) มีความถูกต้อง ภาวะเอกฐานที่เปลือยเปล่าอาจเป็นไปได้ในธรรมชาติ
# วัดจันทาราม (จังหวัดสุราษฎร์ธานี)
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าฉาง อำเภอท่าฉาง จังหวัดสุราษฎร์ธานี

สันนิษฐานว่าวัดจันทารามสร้างขึ้นในสมัยเดียวกับเจดีย์พระบรมธาตุไชยาหรือสร้างขึ้นระหว่างช่วงพุทธศตวรรษที่ 14–15 ข้อมูลของสำนักงานพระพุทธศาสนาแห่งชาติ ระบุตั้งวัดเมื่อ พ.ศ. 1925 ได้รับพระราชทานวิสุงคามสีมาเมื่อ พ.ศ. 1955

เจดีย์เก่าแก่ศิลปะศรีวิชัย มีสององค์อยู่บริเวณหน้าอุโบสถ องค์หนึ่งเอน อีกองค์หนึ่งยังคงมีสภาพที่ยังสมบูรณ์ มีลักษณะสถาปัตยกรรมแบบศรีวิชัยก่ออิฐไม่ถือปูน มีฐานล่างเป็นรูปสี่เหลี่ยมจัตุรัส ยาวด้านละ 2 เมตร พื้นฐานล่างจมอยู่ใต้ดิน 1.5 เมตร สูงจากฐานถึงยอด 9 เมตร มีมุข 4 ด้านบนมุขมีซุ้ม 4 ซุ้มภายในประดิษฐานพระพุทธรูปปางประทานพรทั้ง 4 ด้าน วัดยังมีศาลาการเปรียญไม้อายุมากกว่า 100 ปี และศาลรูปปั้นพ่อขุนที่เคยเป็นพ่อเมืองท่าฉาง
# คูเรอะ ฮาซูมิ
คูเรอะ ฮาซูมิ (; 3 ธันวาคม ค.ศ. 1991 –) เป็นนักแสดงเอวีชาวญี่ปุ่น สังกัดออลโปรโมชัน

 ประวัติ 
ในเดือนกันยายน ค.ศ. 2012 เธอได้รับการเปิดตัวในฐานะนักแสดงเอวีหญิงสาวสวย

เดือนกรกฎาคม ค.ศ. 2013 เธอได้เปิดตัวระบำเปลื้องผ้าของเธอที่ชินจูกุนิวอาร์ต

เธอได้เป็นนักแสดงหญิงผูกขาดต่อบริษัทวันซ์แฟกทอรีตั้งแต่เดือนมกราคมถึงสิงหาคม ค.ศ. 2014

ครั้นเดือนกุมภาพันธ์ ค.ศ. 2015 เธอเริ่มทำงานเป็นสมาชิกของเซ็กซีไอดอลยูนิตที่ชื่อ "คึฮ์น" โดยมีสีประจำตัวคือสีม่วงKÜHN

ส่วนเดือนมีนาคม ค.ศ. 2018 ที่งานสกายเพอร์เฟกทีวี! อะดัลต์บรอดคาสติงอะวอดส์ เธอได้รับรางวัลภาพยนตร์ยอดเยี่ยม สำหรับผลงาน อานิโยเมะวะนากะ●ชิชากูเอโระไอโดรุ คูเรอะ ฮาซูมิ

ในเดือนตุลาคม ค.ศ. 2019 เธอได้รับการเสนอชื่อเข้าชิงรางวัลจีโอทีวี×เมนส์ไซโซอะดัลต์อะวอร์ด 2019 สาขาเรือนร่างเร้าอารมณ์ยอดเยี่ยม ทั้งสองรายการคือ "เซ็กซีมอนสเตอร์ที่แข็งแกร่งที่สุด" ซึ่งเธอได้รับรางวัลจีโอทีวีเมื่อวันที่ 1 มกราคม

เธอได้รับการเปิดตัวในเดือนพฤศจิกายน ค.ศ. 2018 ด้วยผลงาน [ชิโจ-ฮัตสึ] คนนะ เอวี นากัตตะ!! ฮาซูมิ คูเรอะ งะ อาเมริกางัสชูโกกุ โกะ ◯ ราโด-ชู ○ กี ซัมยากุ เดะ ซัน โอกุ-เอ็น โนะ ไซโฮ โอะ ซางาชิ นิ อิกุ คิกากุ [โชเงกิ โนะ ไซโงะ...] (โดยบริษัทเอสโอดี ครีเอต) ครั้นเดือนมิถุนายน ค.ศ. 2020 สองปีหลังจากการเปิดตัว เธอได้รับเลือกในฐานะ "สุดยอดหนึ่งเดียว" จากนิตยสารอาซาฮิเงโนรายสัปดาห์ (เลือกโดยคัตสึโมโตะ โคจิ)徳間書店『週刊アサヒ芸能』2020年7月9日号158頁

เธอได้อันดับ 31 จากการโหวต "100 นักแสดงหญิงสุดเซ็กซียอดเยี่ยมที่ยังมีผลงานของนิตยสารแฟลช ประจำปี 2020" จากการประกาศผลในเดือนธันวาคม ค.ศ. 2020光文社『FLASH』2020年12月22日号No.1585 65-72頁「FLASH読者300名が選ぶ2020年現役最強セクシー女優BEST100」 และได้อันดับที่ 11 ของรายการ "การคัดเลือกทั่วไปของนักแสดงเอวีหญิงสุดเซ็กซีที่ยังมีผลงาน ประจำปี 2021" ในนิตยสารอาซาฮิเงโนรายสัปดาห์ ซึ่งประกาศผลในเดือนเมษายน ค.ศ. 2021徳間書店『アサヒ芸能』2021年5月6日、13日合併特大号19‐25頁 รวมถึงได้อันดับ 15 จากผู้อ่านของรายการ "การจัดอันดับ 300 นักแสดงหญิงสุดเซ็กซีที่เลือกโดยผู้อ่านนิตยสารแฟลช ประจำปี 2021" ซึ่งประกาศผลในเดือนสิงหาคมของปีเดียวกัน光文社『FLASH』2021年8月17日・24日合併号No.1613 69-76頁「21年上半期の主役は誰だ?読者300人が選んだSEXY女優53人ランキング」

ในเดือนกันยายน ค.ศ. 2021 เธอได้รับการแต่งตั้งให้เป็นสาวแคมเปญ ของแคมเปญทริปเปิลแฮปปี 2021

 ชีวิตส่วนตัว 
เธอชอบแสตมป์แรลลี และได้การประทับตรา 77 สถานีของบริษัทรถไฟญี่ปุ่นตะวันออก (เจอาร์ อีสต์) และที่งานอุลตร้าแมนแสตมป์แรลลีของบริษัทรถไฟญี่ปุ่นตะวันออกซึ่งจัดขึ้นใน ค.ศ. 2016 ได้มีการกล่าวกันว่าเธอได้รับการรีทวีตมากที่สุดในบรรดาทวีตของเหล่าบุคคลที่มีชื่อเสียงที่เข้าร่วมโครงการ

เธอมีความสัมพันธ์ฉันเพื่อนกับโชโกะ โอตานิ ที่อยู่ในสำนักงานเดียวกัน ซึ่งเธอก็เป็นคนรู้จักกันมาก่อนที่โชโกะ โอตานิ จะเดบิวต์

เธอได้ประกาศตนเองว่าเป็น "มาโซคิสม์กับสภาพแวดล้อม" โดยเลือกเป็นนักแสดงเอวีหญิงเพราะดูเหมือนเธอจะมีช่วงเวลาที่ยากลำบาก

 ผลงานวิดีโอ 

 ดีวีดีสำหรับผู้ใหญ่ 

 อาซะ คาระ บัง มาเดะ-ชู ดาชิ เซ็กกูซุ 14  (23 ตุลาคม โดยบริษัทไอเอนเนอร์จี)
 อิงโงะ ชิโจะ  (19 ธันวาคม โดยบริษัทด็อกมา)

 คิโจ-อิ โอเนซัง โนะ โบฮาสึ คากูเต-ชู ดาชิ เซ็กส์  (1 มิถุนายน โดยบริษัทวันซ์แฟกทอรี)
# มัลโก
มัลโก หรือ มัลโก้ อาจหมายถึง
 เปาโล มัลโก
 โรมานี่ มัลโก
 มัลโก รามิเรซ มาร์ติเนซ
 มัลโก้ (วันพีซ) - ตัวละครในการ์ตูนวันพีซ
 มัลโก้ (เทรเชอร์มาสเตอร์) - ตัวละครในการ์ตูนล่าขุมทรัพย์สุดขอบฟ้า

มัลโก
มัลโก
มัลโก
# วัดถนนสุวรรณประดิษฐ์
วัดถนนสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 15 ไร่

วัดถนนสุวรรณประดิษฐ์เป็นวัดสร้างในสมัยกรุงศรีอยุธยา เดิมชื่อ วัดกระแดะ ตั้งวัดเมื่อ พ.ศ. 2220 ได้รับพระราชทานวิสุงคามสีมาเมื่อ พ.ศ. 2240 ผู้สร้างวัดนี้คือ พระมหาเถรเหมรังสี สร้างเมื่อต้นรัชกาลสมเด็จพระนารายณ์มหาราช โดยนายท้อกับนายทองเป็นผู้สร้างวิหาร หลังจากนั้นเมื่อมีการเคลื่อนย้ายชุมชนก็กลายเป็นวัดร้าง จนเมื่อ พ.ศ. 2500 หลวงพ่อแดง สิริสุวรรโณ ได้บูรณะขึ้นใหม่ ต่อมา พ.ศ. 2516 ท่านจิตรเจ้าอาวาสได้มาบูรณะวัดนี้อีกครั้งหนึ่ง เดิมในวัดเคยมีเจดีย์เก่าองค์หนึ่งแต่พังไปนานแล้ว ชาวบ้านเล่าว่าตอนขุดเจดีย์พบหมอน้ำมนต์สำริดมีฝาและภาชนะรูปเต่าทองคำ เจ้าคณะอำเภอกาญจนดิษฐ์เก็บไว้ที่วัดท่าไทร เมื่อวันที่ 23 เมษายน พ.ศ. 2517 หน่วยศิลปากรที่ 8 ดำเนินการสำรวจในครั้งนั้นพบอุโบสถเก่า พระพุทธรูปและในเสมาทำด้วยหินทรายแดง ฝีมือช่างสมัยรัตนโกสินทร์ตอนต้น 

อุโบสถหลังเก่าสร้างด้วยไม้ หลังคาเป็นรูปเกล้าอุณาโลม แต่เดิมหลังคามุงด้วยกระเบื้องรางชายคารูปเทพนม ปีกเชิงชายหลังคาโดยรอบมุงด้วยกระเบื้องสงขลา ภายหลังบูรณะใหม่และได้เปลี่ยนวัสดุมุงหลังคา ในอุโบสถมีพระประธานและกลุ่มพระพุทธรูป เป็นพระพุทธรูปทำด้วยศิลาทรายแดง มีขนาดต่าง ๆ ราว 10 องค์ รอบอุโบสถมีใบเสมาทำด้วยหินปูนโปร่งสองแฉกคู่กัน